Rudolf Buchheim

Rudolf Buchheim estis germana farmakologo kaj profesoro pri farmakologio de la Universitato de Giessen. Dufoje, dum periodo de tri jaroj, li estis rektoro de la Fakultato pri Medicino de Dorpat. Dorpat, nuna Tartu, estis parto de la rusa imperio, sed la universitato estis germanlingve. Liaepoke floris Carl Ernst Heinrich Schmidt (1822-1894) kiu malkovris la kloridan acidon en la gastra suko kaj la anatomo kaj fiziologo Friedrich Bidder, la farmakologo Georg Dragendorff (1836-1898) kaj la anatomo Karl Wilhelm von Kupffer (1829-1902) kiu donis sian nomon al la hepataj ĉeloj de Kupffer. Buchheim estas memorita kiel pioniro en farmakologia eksperimentado, lanĉante bioanalizojn kaj igante farmakologion vera scienco. Li estis la fondinto de la unua farmakologia instituto ĉe la Universitato de Dorpat, Estonio.

Kariero
La 7-an de januaro 1845 Buchheim doktoriĝis ĉe la Universitato de Lepsiko kaj la 28-an de februaro 1847 li akceptis postenon kiel lektoro pri farmakologio, dietetiko, historio de la medicino kaj medicina literaturo ĉe la Universitato de Tartu. Li konvertis parton de sia propra hejmo en la unuan farmakologian laboratorion, financante la esploradon mem kaj trejnante siajn studentojn tie. En 1849 li estis elektita kiel plena profesoro pri farmakologio. Antaŭ 1856 li establis la unuan farmakologian instituton ĉe Dorpat, moviĝante en la laboratoriospacon eĉ antaŭ ol ĝi estis finita. En 1866 Buchheim ricevis oferton kiel profesoro de la Universitato de Giessen, kie li restis ĝis sia morto.

Esploro
Buchheim estas memorigita pro sia pionira laboro en eksperimenta farmakologio. Li estis instrumenta en turnado de farmakologio el empiria studo de medicino en sendependan medicinan disciplinon. Buchheim lanĉis du principojn kiuj helpis establi sciencan fundamenton por la terapeŭtiko, kiun li vidis kiel "nova epoko por la farmakologio". Unue estis la klasifiko de drogoj en naturan sistemon" surbaze de agadmaniero, per scienca eksperimento, statistika analizo kaj la kompreno de drogefikoj. Due, per la fondo de farmakologiaj laboratorioj kaj trejnado de aliaj, li sisteme esploris eksperimentan farmakologian kaj kreis metodologios por determini la kvantajn kaj medicinajn aspektojn de kemiaj substancoj. Tiamaniere ke li establis farmakologion kiel sendependan sciencon per propraj filozofio kaj metodoj.

"Se ni tradukas niajn ofte obskurajn ideojn pri drog-agoj en precizan fiziologian lingvon: ĉi tio sendube devus esti konsiderinda atingo. Tamen, scienca ekkono de la ago de antaŭfiksita drogo implicus nian kapablon dedukti ĉiun el ĝiaj agoj ekde ĝia kemia formulo."

Dum en Lepsiko, Buchheim tradukis la lernolibron "La Elementoj de la Medicina Materia" de Jonathan Pereira (1804-1853) el la angla en la germanan. Buchheim ankaŭ redaktis la libron, eliminante malnoviĝintajn kaj neefikajn medikamentojn kaj praktikojn, aldonante ĝisdatigitajn informojn, inkluzive de ĉapitro propra nomita "Art der Wirkung ("La Ago-Modo"). Li ankaŭ estis la verkinto de bon-ricevita lernolibro pri farmakologio, titolita "Lehrbuch der Arzneimittellehre" ("Lernolibro pri farmakologio") (1856).

La Instituto pri Farmakologio Rudolf Buchheim situas ĉe la Universitato de Giessen.

Verkaro
 Руководство к фармакологии ("Gvidilo pri Farmakologio"), 1879
 Lernolibro de farmakologio, 1859
 Beiträge zur Arzneimittellehre, ("Kontribuoj al farmacia teorio"), 1849
 Über pharmakologische Untersuchungen“ ("Pri farmakologiaj esploroj") (1856)

Vidu ankaŭ

 François Magendie (1783-1855) franca anatomo, kuracisto kaj fiziologo
 Ernst Heinrich Weber (1795-1878) germana kuracisto
 Jonathan Pereira (1804-1853) brita farmakologo
 Carl Gotthelf Lehmann (1812-1863) germana kemiisto kaj fiziologo
 Claude Bernard (1813-1878)
 Valerian Podwyssotzky|Valerian Osipovič Podvysockij (06.01.1822-10.07.1892) farmakologo
 Theodor Billroth (1829-1894) germana kirurgo kaj amatora muzikisto
 Georg Friedrich Krich (31.08.1830-20.03.1910) estonia kuracisto
 Hermann Adolf Alexander Schmidt (1831-1894) germano-balta fiziologo
 Georg Dragendorff (1836-1898) germana farmakologo kaj historiisto pri farmakologio
 Ernst von Bergmann (1836-1907) germana kirurgo
 Ludwig Thomas (1838-1907) germana farmakologo
 Oswald Schmiedeberg 1839-1921)
 Rudolf Böhm (1844-1926)
 Stanislaw Czirwinsky|Stanislav Iosifovič Čirvinskij (30.10.1849-07.11.1922) pola farmakologo kaj kuracisto
 Hans Horst Meyer (1853-1939) germana kuracisto kaj farmakologo
 Rudolf Kobert (1854-1918) germana farmakologo kaj toksikologo
 Herman Haupt (29.06.1854-29.09.1935) germana bibliotekisto kaj historiisto pri la eklezio
 Emil Kraepelin (1856-1926) germana psikiatro
 David Lavrov (1865-1929)  germana farmakologo
 Paul Trendelenburg (1884-1931) germana farmakologo kaj toksikologo
 Siegfried Walter Loewe (1884-1963) germana farmakologo
 Georg Barkan (1889-1945) belarusa farmakologo

 Referencoj 

Kategorio:Naskiĝintoj en 1820
Kategorio:Naskiĝintoj la 1-an de marto
Kategorio:Mortintoj en 1879
Kategorio:Mortintoj la 25-an de decembro
Kategorio:Naskiĝintoj en la 19-a jarcento
Kategorio:Mortintoj en la 19-a jarcento

Kategorio:Germanaj farmakologoj
Kategorio:Germanaj sciencistoj